b'\n_START_ARTICLE_\nVladimir Igorjevi\xc4\x8d Arnold\n_START_SECTION_\n\xc5\xbdivljenje in delo\n_START_PARAGRAPH_\nArnold je najbolj znan po izreku KAM o stabilnosti integrabilnega hamiltonskega sistema in po delni re\xc5\xa1itvi Hilbertovega trinajstega problema o re\xc5\xa1itvi ena\xc4\x8db 7. stopnje s funkcijami dveh spremenljivk leta 1957. Bil je u\xc4\x8denec Kolmogorova. Prispeval je pomembne dose\xc5\xbeke na podro\xc4\x8dja, kot so: teorija dinami\xc4\x8dnih sistemov, teorija katastrof, topologija, algebrska geometrija, klasi\xc4\x8dna mehanika in teorija singularnosti._NEWLINE_Leta 2001 je prejel Heinemanovo nagrado za matemati\xc4\x8dno fiziko Ameri\xc5\xa1kega fizikalnega dru\xc5\xa1tva in Wolfovo nagrado za matematiko. Leta 2008 je skupaj s Faddejevom prejel Shawovo nagrado._NEWLINE_Po njem so poimenovali asteroid 10031 Vladarnolda.'